Martin Glváč

JUDr. Martin Glváč (* 20. november 1967, Bratislava) je slovenský právnik, manažér, advokát, politik, bývalý poslanec a podpredseda NR SR. Je bratislavským krajským predsedom strany SMER – sociálna demokracia.

 Životopis 
Vyštudoval Právnickú fakultu Univerzity Komenského v Bratislave. Pôsobil ako právnik, podnikový manažér a generálny riaditeľ rôznych súkromných spoločností:
 obchodný zástupca OTEX
 právnik spoločnosti DAVAY, s. r. o.
 podnikový manažér spoločnosti DONAR, a. s.
 generálny riaditeľ spoločnosti VOSS SLOVAKIA
 v rokoch 20012006 advokát

 Politická činnosť 
 2006 – zvolený za poslanca NR SR (mandát neuplatňoval pre výkon funkcie štátneho tajomníka)
 20062010 – štátny tajomník Ministerstva výstavby SR
 20102012 – poslanec NR SR. Bol členom Výboru NR SR pre hospodárstvo, výstavbu a dopravu.
 20122016 – minister obrany SR. Na kandidačnej listine strany Smer-SD v predčasných parlamentných voľbách 10. marca 2012 mal číslo 17.
 2016 – 2020 – poslanec a podpredseda NR SR zvolený za stranu SMER-SD. Kandidoval na 12. mieste. Dostal 7 189 platných prednostných hlasov.Voľby do NR SR 2016: Zvolení poslanci Národnej rady Slovenskej republiky [online]. Bratislava : ŠÚ SR. Dostupné online . Bol členom výboru NR SR pre ľudské práva a národnostné menšiny.Zoznam poslancov podľa parlamentných výborov: Stránka NR SR [online] Dostupné online

V januári 2019 unikla na verejnosť komunikácia Martina Glváča s Alenou Zsuzsovou, obvinenou z objednávky vraždy novinára Jána Kuciaka a jeho snúbenice. Neskôr bola medializovaná aj jeho komunikácia s podnikateľom Marianom Kočnerom, obžalovaným vo viacerých kauzách. 7. novembra 2019 sa vzdal funkcie podpredsedu NR SR.

 Referencie 

 Externé odkazy 
 Martin Glváč na webe NR SR

Kategória:Slovenskí právnici
Kategória:Slovenskí advokáti
Kategória:Slovenskí manažéri
Kategória:Slovenskí politici
Kategória:Politici Smeru
Kategória:Ministri obrany Slovenskej republiky
Kategória:Podpredsedovia NR SR
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Poslanci Bratislavského samosprávneho kraja
Kategória:Absolventi Právnickej fakulty Univerzity Komenského v Bratislave
Kategória:Osobnosti z Bratislavy